Hou Hanshu 88 - 13. fejezet


Yuezhi birodalom (13. fejezet)

A Yuezhi birodalom fő központja Lanshi városa. Nyugatra Anxi-val határos, mely 49 napi járásnyira van. Keletre 2.720 km-re van a Segédtiszti hivatalnok székhelyétől és 6.800 km-re Luoyang-tól. 100.000 háztartása van, 400.000 lakossal, amiből legalább 100.000 katonai szolgálatra alkalmas.

Korábban a Yuezhi-ek vereséget szenvedtek a Xiongnu-któl. Ekkor átvándoroltak Daxia tartományba és felosztották a birodalmat öt szövetséges hercegség között, melyek rendre Xiumi, Shuangmi, Guishuang, Xidun és Dumi.

Egy évszázaddal később Qiujiu Que Guishuang hercege megtámadta és legyilkolta a másik négy hercegséget. Kinevezte magát királynak a birodalom élén, amit Guishuang-nak neveztek. Megszállta Anxi-t és elfoglalta a Gaofu régiót. Legyőzte Puta tartományt is [i.sz. 55] és Jibin-t. Qiujiu Que elmúlt 80 éves mikor meghalt.

Fia – Yan Gaozhen – foglalta el a helyét a trónon. Visszatért és legyőzte Tianzhu-t és egy tábornokot nevezett ki az élére, hogy felügyelje és irányítsa a birodalmat. A Yuezhi-k módfelett meggazdagodtak. Minden tartomány Guishuang királyságnak hívja, egyedül a Han Birodalomban nevezik őket az eredeti nevükön Yuezhi-knek.

Hivatkozások

Források
Aradi Éva: Egy szkíta nép: a kusánok – A Hold fiainak története. Kiadó: Hun-idea Kiadó, Budapest (2008) - ISBN 978-963-7014-35-2
Történelmi szövegek gyűjteménye Silk Road Seattle
A kínai történelem időszakai Nien hao (年號) - Wikipédia - Uralkodói érák
Eredeti kínai szöveg Hou Hanshu (后汉书) - 88 (八十八)

Történelem